རང་གི་ཕྲག་ལ་བབས་པའི་ལས་ཀ་གཙོ་བོ་གང་ཡིན་པ་དེ་ཤེས་དགོས་པ་བོད་བཙན་པོའི་སྐབས་སུ་ཧ་ཅང་གསལ་བོ་རེད།དེ་ནི་མོ་བཙུན་གཞིས་ལ་འདུག་པས་བུ་ཁྱོའི་ལས་བྱེད།དཔའ་བོ་གཡུལ་དུ་འཐབ་པས་ཕ་མེས་ཀྱི་སྲིད་འཛིན།ཞེས་པའི་སྐད་ཆ་དེས་གསལ་བོར་བསྟན་ཡོད།བོད་བཙན་པོའི་སྐབས་སུ་ཁྱོད་སྐྱེས་མ་ཞིག་ཡིན་ན་རང་གིས་ལས་ཀ་ཡོད་ལ།སྐྱེས་པ་ལ་ཡང་རང་གི་ལས་ཀ་ཡོད་པ་རེད།དེ་ཧ་ཅང་གསལ་བོ་རེད།དེང་སང་འདི་ལ་བལྟས་ཏེ་ཕོ་མོ་འདྲ་མཉམ་མ་རེད་ཅེས་བཤད་མཁན་ཡོད་ཀྱང་སྲིད་མོད།འདི་འགན་ཁུར་རེད།འདྲ་མཉམ་གྱི་དོན་དག་མ་རེད།ཕོ་མོ་སོ་སོ་ལ་རང་གི་འགན་ཁུར་ཡོད་པ་རེད།དེ་འགྲུབ་སོང་ན་འདྲ་མཉམ་རེད།མ་འགྲུབ་ན་འདྲ་མཉམ་མ་རེད།ཕོ་མོ་འདྲ་མཉམ་མཐར་ཐུག་ནས་བཤད་ན་དེ་རེད།